Malija (archeologinė vietovė)

Malija () – senosios Minojinės civilizacijos miestas ir valdovų rūmai. 2025 m. Malijos rūmai kartu su penkiais kitais rūmų kompleksais (Knosu, Faistu, Zomintu, Zakru ir Kidonija) paskelbti UNESCO pasaulio paveldo objektu.Minoan Palatial Centres

 Geografija 
Senasis Malijos miestas buvo Kretos salos šiaurėje, apie 40 km. į rytus nuo dabartinio Herakliono ir apie 35 km. į rytus nuo senovės Knoso. Jis buvo įsikūręs pajūrio lygumoje, 3 km. į rytus nuo dabartinės Malijos gyvenvietės. Nuo jūros jį skyrė pelkingos vietovės, ir miestas neturėjo savo uosto.Lespez, L., et al., "Late-Middle-Holocene palaeo-environmental evolution and coastline changes of Malia (Crete)", The Mediterranean World Environment and History, Elsevier, pp. 439-452, 2003

 Raida 
Pirmieji gyventojai Malijoje pradėjo gyventi jau III tūkst. pr. m. e. viduryje ir paliko keramikos dirbinius, tačiau pirmieji statiniai datuojami III tūkst. pr. m. e. pabaiga. Per kelis tolimesnius amžius Malijoje išdygo rūmų kompleksas, ir tai yra vieni iš trijų seniausių rūmų Kretos saloje, kartu su Faistu ir Knosu. Radiniai liudija apie išsivysčiusią prekybą su Mažąja Azija, iš kur randama obsidiano dirbinių.Carter, Tristan, and Vassilis Kilikoglou, "From reactor to royalty? Aegean and Anatolian obsidians from Quartier Mu, Malia (Crete)", Journal of Mediterranean Archaeology 20.1, pp. 115-143, 2007

Dėl permainingų istorinių ir gamtinių kataklizmų II tūkst. pr. m. e. rūmai buvo sugriauti ir atstatyti ne vieną kartą. Pirmasis sugriovimas įvyko apie 1700 m. pr. m. e., antrasis - XVI a. pr. m. e. viduryje.Poursat, Jean-Claude, "Malia: Palace, State, City", British School at Athens Studies, vol. 18, pp. 259–267, 2010 XV a. pr. m. e. viduryje su mikėniečių invazija rūmai buvo sugriauti dar kartą (tuo metu kaip pagrindinis valdžios centras kretoje įsitvirtino Knosas). Tačiau Malija ir toliau klestėjo kaip gyvenvietė. Galutinai sugriauta ji buvo XIII a. pr. m. e.Driessen, J. & A. Farnoux, "Mycenaeans at Malia?", Aegean Archaeology 1, pp. 54-64, 1994.

 Radiniai 
Pirmasis vykdęs archeologinius kasinėjimus Malijoje buvo Joseph Hazzidakis 1919-1922 m. Nuo tada su pertrūkiais Malijoje vyksta archeologiniai tyrimai, kurių metu atkasti rūmai, miestas ir rasta daug radinių.Devolder, Maud, "Éléments Structurels En Bois Dans Un Palais de l’âge Du Bronze Crétois. Le Cas de La Cour Nord Du Palais de Malia", Pallas, no. 110, pp. 133–50, 2019

Rūmai pastatyti ant senųjų rūmų, kurių dalis buvo integruota į vėlesnius pastatus. Jų dydis yra maždaug 80x100 m. Juose yra centrinė, šiaurinė ir šiaurės vakarų aikštės.Devolder, Maud, "Reconstructing the First Palace at Malia (1900-1700 BC)", Report for the Michael Ventris Award (2016), No. UCL-Université Catholique de Louvain, 2016 Miesto kvartalai išsidėstę aplink rūmus. Šiaurės vakaruose yra vadinamasis Miu kvartalas, kuriame rasta gausi antspaudų kolekcija. Todėl laikoma, kad čia buvo anspaudų dirbtuvės.Poursat, Jean-Claude, and Darcque, Pascal, "Rapports sur les travaux de l’École française en 1989. Malia: Sondages autour du Quartier Mu", in Bulletin de Correspondance Hellénique 114, pp. 908–912, 1990 Kiti svarbūs miesto kvartalai yra Niu, Delta ir Pi.Pomadère, Maia, and Gaëlle Hilbert, "Le Bois Dans l’architecture Domestique de l’âge Du Bronze à Malia (Crète): Les Exemples Des Quartiers Delta et Pi", Pallas, no. 110, pp. 113–32, 2019

Netoli nuo miesto yra nedidelis kompleksas, vadinamas „Aukso duobe“ (). Nors jos paskirtis nėra aiški, manoma, kad tai galėjo būti nekropolis. Čia rasta aukso dirbinių, kurių garsiausias - bites vaizduojantis papuošalas. Manoma, kad čia galėjo būti rastas ir Eginos lobis.Hood, Sinclair, The Arts in Prehistoric Greece, 1978, Penguin (Penguin/Yale History of Art), ISBN 0140561420

Malija garsėja gausiais radiniais su įrašais Kretos hieroglifais bei Linijiniu A raštu.Salgarella, Ester, "Drawing lines: The palaeography of Linear A and Linear B", Kadmos, vol. 58, no. 1–2, pp. 61–92, 2019 doi:10.1515/kadmos-2019-0004 Vienas iš altoriaus akmenų turi 16 rašmenų, kas yra ypač retas Kretos hieroglifų raižytų ant smiltainio pavyzdys.Olivier, Jean-Pierre; Godart, Louis; et al. (Poursat, Jean-Claude), "Corpus hieroglyphicarum inscriptionum Cretae", Études Crétoises 31 (in French), Paris: De Boccard, pp. 1–447, 1996 ISBN 2-86958-082-7  Malijoje randama šiek tiek keramikos dirbinių: figūrėlės, ritonai, pitai (dideli laikymo indai) ir kt. Dauguma radinių saugomi Herakliono archeologijos muziejuje.

 Išnašos 

Kategorija:Kretos istoriniai miestai